b'\n_START_ARTICLE_\nSkr\xc3\xa5stagsbro\n_START_PARAGRAPH_\nSkr\xc3\xa5stagsbroer bygger p\xc3\xa5 et lignende princip som h\xc3\xa6ngebroen. Forskellen er, at i stedet for at brod\xc3\xa6kket h\xc3\xa6nger i kabler til et st\xc3\xb8rre hovedkabel mellem pylonerne, er brod\xc3\xa6kket her direkte h\xc3\xa6ngt op imellem pylonen og brod\xc3\xa6kket. Dette indeb\xc3\xa6rer, at broens konstruktion ikke kr\xc3\xa6ver ankerblokke til at holde hovedkablet forankret med som p\xc3\xa5 h\xc3\xa6ngebroen, hvilket g\xc3\xb8r den billigere at konstruere, men den kan til geng\xc3\xa6ld ikke yde n\xc3\xa6r s\xc3\xa5 stort et sp\xc3\xa6nd som h\xc3\xa6ngebroen \xe2\x80\x93 typisk 300-800 meter._NEWLINE_Af kendte skr\xc3\xa5stagsbroer er \xc3\x98resundsbroen, som i \xc3\xb8vrigt er verdens l\xc3\xa6ngste, der b\xc3\xa5de f\xc3\xb8rer vej og jernbane. Derudover er Tj\xc3\xb6rnbroen i Sverige og Far\xc3\xb8broerne i Danmark udf\xc3\xb8rt som skr\xc3\xa5stagsbroer.'